Ny børnehøjtaler fra Ikea med indbygget diskolys

Ikea har travlt på højtalerhylderne i disse dage. I går kunne vi fortælle om en ny model, der kan bruges i badet, og i dag er en ny børnehøjtaler landet, henvendt til familiens mindste beboere.

Ikea har nemlig lanceret en Bluetooth-højtaler bygget specifikt til børn (og barnlige sjæle). Andens næb udgør play/pause-knappen og skruer op og ned, når der drejes. Mens dens butterfly agerer tænd/sluk og betjening af lampe-funktionen.

Børnehøjtaleren kommer i to farvevarianter – pink og grøn – Fotos: Ikea

Lampen i toppen har tre funktioner. Dæmpet natbelysning, kraftigt lys og en disko-funktion. Sidstnævnte får den til at blinke i takt med musikken i forskellige farver, via den indbyggede mikrofon.

I pakken medfølger en opladningsplade, hvor højtaleren blot skal placeres, for at tanke ny strøm. Vil du som forældre sikre at lydniveauet ikke stikker af, så kan man via sin smartphone fastsætte en øvre grænse for lydstyrken.

“Vi har lavet den vandafvisende og robust, så den kan tåle en tur eller to på gulvet uden at gå i stykker,” siger Stjepan Begic. Han har været involveret i udviklingen af VAPPEBY og set, hvor vigtig musik er for mange børn og deres forældre. “I en interviewundersøgelse med forældre sagde 82 procent, at de godt kan lide at danse med deres børn. Musik er stærkt forbundet med glæde, bevægelse og samvær, men også med stemningen i et hjem,” fortæller Ikea han om højtaleren.

Børnehøjtaleren i Vappeby-serien er allerede tilgængelig på Ikeas hjemmeside. Prisen er 449,- kroner.

Ny børnehøjtaler fra Ikea med indbygget diskolys