Ikea lancerer trådløs mini-højttaler til badet

Savner du musik til brusebadet, har Ikea en løsning. Vappeby-serien udvides nemlig en billig, lille Bluetooth-højttaler, der er vandtæt. Ikea Vappeby har endda en lille læderrem, så den kan hænges i brusenichen.

Der er næppe stor volumen eller stor lyd fra højttaleren. Til gengæld er den lille. Der lavet af ABS plast og 100 procent polyester og er designet af Mina Vourivirta. Målene på Ikea Vappeby er 6 x 8 x 8 cm, skriver Teknikväcken.se.

Den lille vandtætte højttaler er lillebror til højttaler-lanternen fra samme serie, der kom i butikkerne sidste år. Prisen for den nye model er 179 SEK, hvilket svarer til omkring 120 kroner. Den vil formentlig komme i handelen i løbet af april måned, skriver Teknikväckan.

Ikea lancerer trådløs mini-højttaler til badet